बीच चौराहे अघोषित पार्किंग, पैदल चलने की जगह नहीं, लोग परेशान
भारी वाहन से लग रहा जाम, लोग परेशान
पार्षदों ने जताई नाराजगी बोले ट्रैफिक अमला नहीं करता कार्रवाई
भास्कर संवाददाता | पिपरिया
शहर की पार्किंग व्यवस्था बेपटरी है। लोगों ने बीच चौराहे पर अघोषित पार्किंग बना दी है। जहां जिसकी मर्जी होती है अपने वाहन खड़े कर चलते बनता है। लोगों को सड़क पर पैदल चलने की जगह नहीं है। आधी सड़क पर दुकानदारों ने अतिक्रमण कर रखा है आधी सड़क पर वाहन खड़े करने से लोग परेशान हैं। कांग्रेस पार्षदों ने अव्यवस्था पर नाराजगी जाहिर करते हुए कहा आपत्ति परिषद की बैठक में लगाएंगे। पार्षद किशोर डाबर बोले अधिकारियों और कर्मचारियों में काम करने की इच्छा शक्ति नहीं है। जिसके कारण आम लोग परेशान हो रहे हैं। लोग बीच चौराहे पर पार्किंग बनाकर अव्यवस्था फैला रहे हैं। पार्षद हरीश बेमन ने कहा शहर में पार्किंग जोन तय ही नहीं है। ऐसे में लोग अपने दोपहिया और चार पहिया वाहन कहां खड़े करें। इतनी जगह तो निकाली ही जा सकती है कि लोग अपने वाहन सुरक्षित खड़े कर सकें। पार्षद डाबर बोले अधिकारियों को सुझाव देने के बाद कोई परिणाम नहीं आते।
स्टेशन रोड को अतिक्रमण मुक्त कराकर यहां पार्किंग जोन बनाने की योजना थी। लेकिन इस पर अमल नहीं हो पाया। दुकानों के सामने दोपहिया वाहन खड़े करने की जगह नहीं है। लोग परेशान होते हैं। सांडिया रोड निवासी विवेक कुमार बोले पार्किंग स्पेश जरूरी हो गया है। वाहनों को सुरक्षित खड़ा करने की परेशानी है। अाधी सड़क पर दुकानदारों का कब्जा है और आधी में दोपहिया और चार पहिया वाहन खड़े हो जाते हैं। जिससे लोगों का पैदल चलना मुश्किल हो रहा है। रोज सुभाष प्रतिमा को घेरकर वाहन खड़े कर दिए जाते हैं। जिससे चौक पर ट्रैफिक जाम हो जाता है। ट्रैफिक अमला भी व्यवस्था दुरुस्त नहीं करवा पा रहा है। शहर के व्यस्ततम इलाकों, व्यावसायिक और बैंकिंग संस्थानों के पास भी पर्याप्त पार्किंग स्पेश नहीं है। जिससे आए दिन अव्यवस्था और विवाद होते हैं। मुख्य बाजार में तो पैदल चलने के लिए ठीक से जगह नहीं है। ऐसे में पार्किंग दूर की बात है। पुलिस थाने में सामने की दुकानों तक जाने वाले लोग थाने के मेन गेट के सामने वाहन पार्क कर देते हैं। ऐसे में कई बार पुलिस कर्मियों और लोगों के बीच नोकझोंक होती है।
इस विषय को परिषद के समक्ष रखकर विचार किया जाएगा। जो नए व्यावसायिक संस्थान बन रहे हैं। या निर्माणाधीन हैं उनमें पार्किंग बनाने का प्रावधान किया गया है। इसे सख्ती से लागू कराने के प्रयास करेंगे। ताकि पार्किंग की समस्या और न बढ़े। पीएस बुंदेला, सीएमओ, पिपरिया
पार्किंग जोन निर्धारित न होने के कारण वाहनों को खड़ा कराने की दिक्कतें होती हैं। स्थानीय और बाहरी लोग बहुत परेशान होते हैं। जोन तय न होने के कारण हम भी कार्रवाई नहीं कर पाते। मंगलवारा में 4 फीट की जगह पार्किंग के लिए आसानी से निकल सकती है। रोड पर दुकानें लगी हैं। डीएस मेहरा, ट्रैफिक प्रभारी, पिपरिया
पिपरिया। सुभाष प्रतिमा के सामने खड़े किए दोपहिया और चार पहिया वाहन।
भास्कर संवाददाता | सिवनीमालवा
16 करोड़ की लागत से बना आठ किलो मीटर लंबा बायपास सिर्फ कागजों में चल रहा है। अभी भी भारी वाहन और यात्री बसें बेरोकटोक शहर के मध्य से निकल रहीं हैं। शहर में अाए दिन जाम लगा रहता है और दुर्घटनाएं घट रही हैं।
बानापुरा से पत्थर पुल तक फोरलेन निर्माण अत्यंत धीमी गति से चल रहा है। कई स्थानों पर वन-वे जैसी स्थिति के कारण घंटों जाम लगता है। भगवती बघेल ने बताया फोरलेन निर्माण दो वर्षों से चल रहा है। इसका असर व्यवसाय पर पड़ा है। पैदल चलना भी खतरों भरा है। केके मालवीय ने बताया रैक पाइंट रोड पर पीएनबी बैंक के सामने पुलिया का निर्माण चल रहा है। इस कारण जैन मंदिर के सामने से ट्रक निकल रहे हैं। बस स्टैंड चौराहे पर ट्रकों की लंबी कतार लगी रहती है। बायपास बनकर तैयार है जिसके बाद भी भारी वाहन शहर के मध्य से निकल रहे हैं। मंत्री प्रतिनिधि रिंकू जैन ने बताया बायपास सड़क पर डामर की एक लेयर बननी है। अभी वाहन आसानी से निकल सकते हैं।
बायपास के दोनों ओर पुलिस कर्मियों की ड्यूटी लगाई जाएगी जिससे भारी वाहन और यात्री बसें बायपास से निकालेंगे। जिससे शहर में जाम नहीं लगेगा। रामस्नेही चौहान, थाना प्रभारी
3- सिवनीमालवा। बायपास रोड़।
4- सिवनीमालवा। शहर में लगा जाम।
5- सिवनीमालवा। बानापुरा बस स्टैंड की स्थिति।
hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva bho_Deva bho_Deva bho_Deva